《滴水岩》
宋代·冯山

飞泉分下一岩寒，谁识神功借意难。泻出龙漦投石上，缀成仙佩落云端。

离山便有江流杂，当道宁辞宿眼看。几把狂吟题不就，十年馀思在栏干。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。